Nazareth

For byen i Israel, se Nasaret.

Nazareth er et rockeband fra Skottland. Bandet ble dannet i Dunfermline i Skottland i 1968. Det hadde sin glansperiode på 1970-tallet, men er per 2025 fortsatt aktive med konserter.

 Historie 
Bandet ble startet da tre av medlemmene i bandet The Shadettes, vokalist Dan McCafferty, bassist Pete Agnew og trommeslager Darrel Sweet, fikk med seg den spanskfødte gitaristen Manny Charlton. De fire tok navnet fra første linje i The Bands sang «The Weight»: «I pulled into Nazareth/Was feelin' half past dead...». I 1970 flyttet alle medlemmene til London, og året etter ga de ut debutplaten Nazareth. Hverken dette albumet eller oppfølgeren Exercises fra 1972 fikk særlig stor oppmerksomhet.

Det var først da deres tredje plate Razamanaz ble utgitt i 1973 at salget og populariteten begynte å ta av. Platen var produsert av Roger Glover fra Deep Purple, og bandet fikk to topp 10-plasseringer på de britiske hitlistene med «Broken Down Angel» og «Bad Bad Boy». Roger Glover produserte også de to neste albumene, Loud 'N' Proud og Rampant, begge utgitt i 1974. Sistnevnte lå fire uker på tredjeplass på VG-lista.

I 1975 ga bandet ut albumet Hair of the Dog. Platen var produsert av bandmedlemmet Manny Charlton og solgte til platina i USA og lå tre uker på femteplass på VG-lista. Balladen «Love Hurts», komponert av Boudleaux Bryant og tidligere spilt inn av The Everly Brothers, toppet en rekke singlelister, og lå blant annet 14 uker som nummer 1 på VG-lista i Norge. Sangen skulle i utgangspunktet ikke være med på albumet, og var heller ikke å finne på den europeiske utgivelsen av albumet. På den amerikanske utgaven erstattet «Love Hurts» bandets tolkning av Randy Newmans sang «Guilty». «Love Hurts» er fortsatt en av bandets aller mest kjente sanger, og har vært med å bidra til at bandet har fått et balladestempel.

Bandet fortsatte med å gi ut plater jevnlig utover 1970- og 1980-tallet. I 1979 ble gitaristen Zal Cleminson bandets femte medlem. Han var med på to plater, No Mean City og Malice in Wonderland, før han forlot bandet i 1980. Cleminson ble etterhvert erstattet av to medlemmer: gitaristen Billy Rankin og den amerikanske keyboardisten John Locke. Som seksmannsband ga Nazareth ut livealbumet Snaz i 1981 og studioalbumet 2XS i 1982. Locke sluttet i bandet i 1983 mens Rankin var med på enda et album før han forlot bandet for denne gang.

I 1984 var Nazareth igjen en kvartett bestående av originalmedlemmene. Fram til 1990 gav de ut tre album før gitarist Manny Charlton valgte å forlate bandet. De tre gjenværende medlemmene tok en liten pause, før de igjen fikk med seg Billy Rankin, denne gang som eneste gitarist.

Utover 1990-tallet kom albumene sjeldnere, og bandet oppnådde ikke de helt store salgstallene. Rankin ble i 1994 erstattet av Jimmy Murrinson, og Ron Lehey var med på keyboard i perioden 1995–2002. I 1999 døde trommeslager Darrel Sweet da bandet var på turné i USA. Turneen ble avlyst og Pete Agnews sønn, Lee Agnew, tok over som trommeslager. Med kun to gjenværende originalmedlemmer igjen i besetningen turnerte bandet likevel hyppig rundt i Europa og Nord-Amerika.

I 2007, ti år etter siste studioalbum, gikk Nazareth atter en gang i studio og spilte inn The Newz, som ble gitt ut i 2008 i forbindelse med at bandet feiret 40-årsjubileum. I april 2011 ga de ut albumet Big Dogz. Vokalist Dan McCafferty sluttet i 2013 grunnet helseproblemer (KOLS), og ble erstattet av Linton Osborne. Osborne trakk seg imidlertid ut etter ett år, og ble erstattet av Carl Sentance.

 Medlemmer 
 Gianni Pontillo: vokalist (2025–)
 Pete Agnew: bassgitar (1968–)
 Jimmy Murrison: gitar (1994–)
 Lee Agnew: trommer (1999–)

 Tidligere medlemmer 
 Carl Sentance: vokalist (2015–2025)
 Linton Osborne: vokalist (2014–2015)
 Dan McCafferty: vokalist (1968–2013; død 2022)
 Darrel Sweet: trommer (1968–1999; død)
 Manny Charlton: gitar (1968–1990; død 2022)
 Zal Cleminson: gitar (1979–1980)
 Billy Rankin: gitar (1980–1984 og 1991–1994)
 John Locke: keyboard (1980–1983; død)
 Ron Lehey: keyboard (1995–2002)

 Diskografi 
 Studioalbum 
 Nazareth (1971)
 Exercises (1972)
 Razamanaz (1973)
 Loud 'N' Proud (1974)
 Rampant (1974)
 Hair of the Dog (1975)
 Close Enough for Rock 'N' Roll (1976)
 Play N' the Game (1976)
 Expect No Mercy (1977)
 No Mean City (1979)
 Malice in Wonderland (1980)
 The Fool Circle (1981)
 2XS (1982)
 Sound Elixir (1983)
 The Catch (1984) 
 Cinema (1986) 
 Snakes 'N' Ladders (1989)
 No Jive (1991)
 Move Me (1994) 
 Boogaloo (1998)
 The Newz (2008)
 Big Dogz (2011)
 Rock 'n' Roll Telephone (2014)
 Tattooed on My Brain (2018)
 Surviving the Law (2022)

 Live- og samlealbum (utvalg) 
 BBC Radio 1 Live in Concert (livealbum) (1972)
 Greatest Hits (samlealbum) (1975)
 Hot Tracks (samlealbum) (1976)
 Snaz (livealbum) (1981)
 The Ballad Album (samlealbum) (1985)
 The Ballad Album Volume II (samlealbum) (1990)
 From the Vaults (samlealbum) (1993)
 Greatest Hits Volume II (samlealbum) (1998)
 Live at the Beeb (livealbum) (1998) 
 Homecoming (livealbum) (2001) 
 The Very Best Of (samlealbum) (2001) 
 Maximum XS (samlealbum) (2003) 
 Alive and Kicking (livealbum) (2003)

 Konserter i Norge (utvalg)
 Horten, Horten Festivalen – 2. juli 1972
 Oslo, Chateau Neuf – 1974
 Oslo, Njårdhallen – 28. april 1975
 Oslo, Njårdhallen – 3. desember 1976
 Hamar kulturhus – 14 mars 1985.
 Trondheim, Nidarøhallen – 15 mars 1985.
 Bergen, Grieghallen – 17 mars 1985.
 Figgjohallen, Figgjo – 18 mars 1985.
 Sandefjord, Bugården – 1986 (sammen med blant andre Manfred Mann)
 Overhalla, Overhallahallen – 1987
 Vardø, 200-årsjubileum – 17. juli 1989 på Heksefjellet Domen
 Saltdal, Setså Grustak – 1989
 Ålgård, Kongeparken amfi – 5. august 1989 
 Oslo, Rockefeller – 24. november 1998
 Kopervik, Festplassen 3. juni 2005
 Kodal ungdomslag, Venheim – 10. juni 2005
 Knarvik, Nordhordalandshallen – 21. oktober 2006, The Animals og Uriah Heep spilte samme kveld
 Haugesund, ByScenen – 23. november 2006
 Øvre Årdal, Årdalshallen – 16. mai 2005, Golden Age var oppvarmingsband
 Fredrikstad, Fredrikstad Scene – 25. og 24. juni 2006, Blacksmith Bondage spilte support
 Drøbak, Oscarsborg festning – 14. juli 2006, Dr.øbak var oppvarmingsband
 Sandane, Glopperock – 16. juni 2007, Susanne Sundfør, El Caco, Eva & the Heartmaker med flere spilte samme kveld
 Lillestrøm, LSKs cupfest – 9. nov 2007, Sangfugla og Trang fødsel spilte samme kveld
 Alta, Alta Soul & Blues Festival – mai 2007
 Jevnaker, Glassheim – mai 2008
 Brønnøysund, Tørrfiskbrygga – 18. Juni 2010
 Senja, Medby – 17. juni 2011
 Målselv, Målselv Contryfestival – 1. juni 2019
 Haugesund, Høvleriet – 11. april 2024
 Vennesla, Hunsfos PM5 – 2.november 2024
 Tønsberg, Foynhagen – 9. juli 2025

 Referanser 

 Eksterne lenker   


  Norsk fanside
  Omtale på NRK musikk

Kategori:Britiske rockegrupper